GiliGold/VAD_KnessetCorpus huggingface dataset:
אורית סטרוק: אדוני היושב-ראש, אתה יכול לחתוך אותי, אז אני רק אציין - - -
דוד רותם: אני אחתוך אותך, ולא רק שאני אחתוך אותך, את גמרת - - -
אורית סטרוק: אתה גם יכול להוציא אותי, אם אתה רוצה.
דוד רותם: אני אוציא אותך, אם צריך.
אורית סטרוק: אני רוצה רק לציין שיש פה עוד 1, 2, 3 - - -
דוד רותם: אין לך יותר כלום, גמרנו את ההסתייגויות שלך.
דוד רותם: נתתי לך מספיק זמן.
אורית סטרוק: תשע הסתייגויות, שלא נתת לי אפילו להקריא אותן.
דוד רותם: נתתי לך את כל ההסתייגויות.
אורית סטרוק: זה רק עדות לכך שהדיון הזה מתנהל בצורה מאוד-מאוד הוגנת.
אורית סטרוק: שמעתי את כל מה שאת רוצה להגיד.
אורית סטרוק: בכל מקרה כל תשע ההסתייגויות האלה נמסרו לאלעזר שטרן ביד טרם הדיון.
אורית סטרוק: אני חושבת שזה מעשה מאוד-מאוד לא הוגן.
אורית סטרוק: אדוני היושב-ראש, אני חושבת שזה מעשה מאוד לא הוגן, שיש תשע הסתייגויות שהוכנו ואתה לא נותן אפילו להסביר אותן ולנמק אותם.
אורית סטרוק: אני חושבת שזה מאוד לא ראוי.
דוד רותם: אני נורא מצטער, נגמר לך הזמן.
אורית סטרוק: הצער שלך נודף למרחוק.
דוד רותם: נגמר זמנך.
אורית סטרוק: גם אני מצטערת.
אורית סטרוק: אני משתתפת בצערך על כך שאתה נאלץ לנהל דיון - - -
דוד רותם: חבר הכנסת גפני, יש לך - - -
משה גפני: הם ביקשו לפני.
דוד רותם: אני לא יודע מי "הם", אל תדאג לי לסדר.
דוד רותם: אתה רוצה להסתייג?
משה גפני: אורי מקלב ביקש ומיכאלי.
משה גפני: הוא אמר את זה לפניך.
משה גפני: הם ביקשו קודם.
משה גפני: אוי, נו באמת.
דוד רותם: אתם רוצים לפניו?
דוד רותם: אורי מקלב, בבקשה.
משה גפני: רגע, נו.
דוד רותם: אל תגיד לי "רגע", אני כבר אומר לך שאני זורק אותך מהחדר הזה בגלל חוצפתך.
אורי מקלב: מה המילים האלה?
אורי מקלב: מאיזה לקסיקון?
אברהם מיכאלי: בלי אלימות.
אורי מקלב: בתקנון הכנסת כתוב "להוציא", לא כתוב "לזרוק".
אורי מקלב: אותי הוא מוציא ואותו הוא זורק.
אברהם מיכאלי: אדוני היושב-ראש, אני רוצה כמה הסתייגויות כלליות ואחר-כך אלעזר יגיד לי יעזור לי לנסח את זה.
אברהם מיכאלי: יש פה התנגדות טוטלית מצדנו לחוק הזה בכלל, ואני אתחיל בשפה של לחילופין.
אברהם מיכאלי: התנגדות טוטלית לחוק בכלל, לחילופין - - -
הלשכה המשפטית: זה אי-אפשר כי אי-אפשר לכתוב הסתייגות ששוללת את מהותו של החוק.
אברהם מיכאלי: לכן אני מתחיל מזה.
משה גפני: זו הסתייגות כללית.
אברהם מיכאלי: תנסה.
אברהם מיכאלי: תשבץ אחר-כך באיזה סעיף שאתה רוצה לשבץ, איפה שזה מתאים.
אברהם מיכאלי: לחילופין בלבד - - -
הלשכה המשפטית: אני שוב מבהיר.
הלשכה המשפטית: אין הסתייגות ששוללת את מהותו של החוק.
אורי מקלב: לא לשנות את המצב הקיים.
אורי מקלב: הוא רוצה לשנות את המצב הקיים, את רשות הגיור - - -
קארין אלהרר: שיהיה ספציפי, שיגיד מה הוא רוצה לשנות.
הלשכה המשפטית: חברי הכנסת מקלב ומיכאלי, כהבעת עמדה, אתם יכולים להביע את זה, כהסתייגות, לפי התקנון אי-אפשר לכתוב הסתייגות ששוללת את מהותו של הצעת החוק, לכן אי-אפשר לכתוב הסתייגות כמו שהציע חבר הכנסת מיכאלי.
אברהם מיכאלי: אני אתייחס ספציפית, ואני לא אפרט סעיף-סעיף, כי זה בהרבה סעיפים.
אברהם מיכאלי: לחילופין כל גיור שמוזכר בחוק זה יהיה גיור כהלכה.
אברהם מיכאלי: לחילופין נוסף, כל סמכות שתוקנה לרב עיר כזה או אחר, או לבית דין לגיור כזה או אחר, יהיה אך ורק על-פי החלטת הרבנות הראשית לישראל ובהסכמתו המלאה של נשיא בית הדין - - -
הלשכה המשפטית: אין גוף של - - -
אברהם מיכאלי: יש הגדרה.
הלשכה המשפטית: יש או המועצה או - - -
אברהם מיכאלי: ההגדרה שלך - - -
הלשכה המשפטית: מועצת הרבנות.
אברהם מיכאלי: שזה יהיה ובהסכמתו המלאה של נשיא בית הדין הרבני הגדול או הרב הראשי לישראל, לפי החלוקה שניסחנו פה בחוק.
אברהם מיכאלי: עוד הערת הסתייגות - - -
הלשכה המשפטית: כל ההסתייגויות האלה הן לחילופין או כהסתייגות נפרדות?
אברהם מיכאלי: אני כותב אותן כרגע לחילופין, אבל אתה יכול בנפרד לשים את זה בכל סעיף מתאים, כי הרי פיזרנו פה הרבה סעיפים, ואני גם לא יכול ללכת עם הנוסח, כי למדתי את הנוסח הכחול, והנוסח הכחול כבר לא תואם לנוסח של היום.
אברהם מיכאלי: לכן אני לא רוצה כרגע להטעות בסעיף ספציפי.
אברהם מיכאלי: כל רב שימונה יהיה רב מוסמך על-פי ההכשרה.
אברהם מיכאלי: גם בהסתייגויות של חברת הכנסת סטרוק זה פורט וגם הרב אלי בן-דהן ביקש שנכניס את זה בפנים – הסמכה ספציפית.
הלשכה המשפטית: אתה מצטרף להסתייגויות של חברת הכנסת סטרוק?
אברהם מיכאלי: אני מצטרף לכל ההסתייגויות שהיא הגישה פה.
הלשכה המשפטית: זה חוץ - - -
אברהם מיכאלי: זו הוספה כללית, אני אגיד את זה בסוף.
אברהם מיכאלי: רב מוסמך וזה שעבר בחינות והוכשר להליכים של גיור ורב עיר בלבד או רב שהוסמך על-ידי הרב הראשי לישראל.
אברהם מיכאלי: כלומר, אני רוצה שלא יהיה מצב כפי שמשתמע מהחוק, שכל רב, ואז יכול להיות גם רב יישוב קטן בהכשרה מינימלית כזאת או אחרת.
אברהם מיכאלי: אני מצטרף באמת לכל ההסתייגויות שעד עכשיו נומקו.
אברהם מיכאלי: חלק מהדברים אורית לא הספיקה לנמק, אני מוכן בזמן הקצר שהיושב-ראש מקצה לי לעבור על אותם סעיפים.
אברהם מיכאלי: אורית, את מרשה לי לעבור על כל הסעיפים שלא הספקת להגיע אליהם?
אורית סטרוק: אני קוראת ליוני, הוא יבוא וינמק.
אורית סטרוק: נכון, יוני יכול לנמק את שאר ההסתייגויות שלי שאתה חתכת אותי, אדוני היושב-ראש?
אורית סטרוק: חבר הכנסת יוני שטבון, שהתבקש על-ידי חברת הכנסת שולי מועלם רפאלי להחליף אותה בוועדת החוקה, ונאלץ לצאת לטובת דיון אחר, הוא ביקש לבוא לפה ולנמק את ההסתייגויות האחרות - -
דוד רותם: אני מתכוון לגמור את הישיבה הזאת בזמן.
אורית סטרוק: - - משום שהן הסתייגויות סיעתיות שלנו.
אורית סטרוק: אני שואלת האם הוא יכול לבוא ולנמק?
אורית סטרוק: זה המינימום.
אורית סטרוק: יש לנו פה שני נציגים בוועדת החוקה.
אברהם מיכאלי: אני אשאיר את הזכות לחבר הכנסת יוני שטבון לנמק את זה, אבל כל ההסתייגויות שעולות עכשיו, אנחנו מצטרפים אליהן ונתמוך בהן.
אורי מקלב: קיבלנו הודעה שהרביזיה ב-13:20 נדחתה.
דוד רותם: אני דחיתי את זה.
אורי מקלב: דחית את זה.
אורית סטרוק: מתי יש רביזיה?
אורית סטרוק: אין ב-13:30?
דוד רותם: אין ב-13:30.
אורית סטרוק: עכשיו לא יהיו הפתעות מהסוג שהיו קודם?
דוד רותם: יהיו הפתעות.
דוד רותם: איך שאני רוצה.
אורי מקלב: אדוני היושב-ראש, אנחנו קודם כול מצטרפים להסתייגויות של הבית היהודי ושל חבר הכנסת מיכאלי.
אורי מקלב: יכול להיות שיהיו הסתייגויות מסוימות של הבית היהודי, שאני אולי אמשוך, אבל זה בהמשך.
אורי מקלב: כרגע, לאור זה שלא נתת למצות את הדיון בכל ההסתייגויות והיה קשה לרדת לגופן של ההסתייגויות, אנחנו באופן כללי מצטרפים.
הלשכה המשפטית: אדוני, כשאתה אומר "אנחנו", אתה מתכוון לכל סיעת יהדות התורה?
אורי מקלב: כל סיעת יהדות התורה.
אורי מקלב: יהיו נימוקים שחבר הכנסת משה גפני יציג גם בשם הסיעה.
אורי מקלב: כל אחד מציג חלק מההסתייגויות, לאור החוק המורכב והרחב הזה.
אורי מקלב: עד היום לא ברור – אני מודיע לפרוטוקול – לא ברור מה החוק.
אורי מקלב: היו דברים שגם משרד המשפטים היה צריך לחזור אלינו.
אורי מקלב: יש אי-בהירות בהגדרות.
אורי מקלב: אי-בהירות מה הכוונה בהגדרה של החוק ובניסוח של הסעיפים, לכן אני לא יודע על איזה חוק להצביע.
אורי מקלב: בניסוח הכולל צריך להביא את ההסכמות ואת הסיכומים של הדברים באופן מסודר לוועדה לפני שמצביעים על הנוסח.
אורי מקלב: ההסתייגות הראשונה היא כללית.
אורי מקלב: אנחנו מבקשים לבטל את כל הסמכות, בכל סעיף שזה קיים, שנותנים למישהו שהוא לא רב עיר, והוא צריך להיות משלוש הערים הגדולות בלבד, או לחילופין רב ראשי לעיר מעל 200,000 תושבים שיש לו ותק של עשר שנים בתור רב עיר.
אורי מקלב: זאת הסתייגות כוללת שצריך להכניס אותה.
אורי מקלב: ברשותך, אדוני, אתה משפטן, ואני לא רוצה להאריך בזמן – להכניס אותה בכל הסעיפים הרלוונטיים.
אורי מקלב: ודאי וודאי כשמדובר על הרב הראשי שעומד בראש המותב, ודאי וודאי שלא יכולים להכניס שום חבר לבית הדין לגיור אם אין לו כושר לדיינות.
אורי מקלב: גם אם הוא לא דיין בפועל, בחוק צריך שיהיה לו כושר לדיינות.
הלשכה המשפטית: כולל רב עיר?
אורי מקלב: רב עיר, אם יש לו כושר לדיינות, זה בסדר, אבל אם לא, צריך להיות רב עיר של יותר מ-200,000 תושבים ויש לו ותק של עשר שנים.
הלשכה המשפטית: אם יש לו כושר לדיינות הוא לא צריך את זה?
אורי מקלב: אם יש לו כושר לדיינות, הוא לא צריך את זה.
אורי מקלב: אם יש לו כושר לדיינות הוא יכול.
אורי מקלב: אפשר למנות רבני עיר רק בעלי כושר לדיינות.
אורי מקלב: אי-אפשר למנות דיינים שאין להם כושר לבתי הדין, גם אם הם עברו מבחן כזה או אחר במועצת הרבנות.
אורי מקלב: בכל הסעיפים שכתוב שהממשלה תקים, שראש מערך הגיור יקים – בכל הסעיפים שאנחנו נותנים אפשרות וסמכות להקים, לעשות ולפעול, זה צריך להיות בהסכמת הרבנים הראשיים, בכפוף להסכמת הרבנים הראשיים.
אורי מקלב: יש כמה כאלה.
הלשכה המשפטית: גם הקמה של הרכב על-ידי רב עיר?
אורי מקלב: בסופו של דבר מי שיהיה - - -
אברהם מיכאלי: הכול בהסכמת הרב הראשי.
אורי מקלב: בהסכמת הרב הראשי.
אורי מקלב: זה, אני חושב, מתאים למה שאמרת.
אברהם מיכאלי: אנחנו רוצים להוסיף עוד סעיף שהיה בחוק הראשון, בחוק של דוד רותם, שלא יגויר מי שלא קיבל עליו עול תורה ומצוות.
אברהם מיכאלי: כל אחד שעובר את הגיור, צריך לקבל עליו עול תורה ומצוות.
אורי מקלב: אתה מוכן להגיד לנו, אדוני היושב-ראש - -
קארין אלהרר: אני מחליפה אותו.
אורי מקלב: - - מה הניסוח שלך, המדויק?
אורי מקלב: בחוק הקודם היה ניסוח, זה יכול להיות ממש צמוד לניסוח של חבר הכנסת דוד רותם.
משה גפני: לאן הוא הלך?
קארין אלהרר: אני מחליפה אותו, גפני.
משה גפני: בסוף מכל האיומים שהוא יוציא אותי, הוא יצא בעצמו?
אורי מקלב: הוא רוצה שהיא תוציא אותך.
אורי מקלב: הרי הוא יודע שהיא לא תעשה את זה, אז הוא רוצה מצד אחד לשמר את הבטחתו, מצד שני לא להוציא אותך, אז הוא יצא מפה.
קארין אלהרר: מקלב, בבקשה.
אורי מקלב: - - - צריך להיות יותר נינוח.
קארין אלהרר: אני סופר נינוחה.
קארין אלהרר: אל תגרמו לי להיות לא נינוחה.
אורי מקלב: אין לממלא מקום יותר משיש ליושב-ראש.
אורי מקלב: אין לשליח יותר ממה שיש למשלח.
קארין אלהרר: חבר הכנסת מקלב, אני מציעה שתמשיך.
אורי מקלב: את, מה שנקרא, "ממלאת מקומו", אבל לא מעל מקומו.
קארין אלהרר: אני לא מעל אף אחד.
קארין אלהרר: אני מציעה רק שתמשיך.
אורי מקלב: אני מקבל את ההצעה הזאת בכבוד ובהערכה.
אורי מקלב: אנחנו בסעיף 6, במערך הגיור.
אורי מקלב: כאן צריך להיכנס כשרות לדיינות.
אורי מקלב: פיקוח מינהלי על תהליך הגיור – צריך להיות גם פיקוח הלכתי, לא רק מינהלי.
אורי מקלב: בסעיף 4, בסעיף 6.
אורי מקלב: בסעיף 4 צריך להיות גם פיקוח הלכתי, לא רק פיקוח מינהלי.
אורי מקלב: סעיף 6 אנחנו מציעים לבטל.
אורי מקלב: ברישום הנישואים שמגיירים אין סמכות, לא תהיה סמכות לרשום לנישואים של אותם בתי דין לגיור.
אורי מקלב: בתי דין לגיור זה בתי דין לגיור.
אורי מקלב: לא יכול להיות שאתה נותן להם בדרך עקיפה את כל - - -
הלשכה המשפטית: זה לא לבתי הדין, זה למערך הגיור.
אורי מקלב: מערך הגיור הוא גם הרישום לנישואים.
אורי מקלב: כמובן כשהוא יגיע אני רוצה לתת הגבלה, שבמערך הגיור לא יוכל אותו רב בגלל ניגוד עניינים לגייר את מי שנמצא בעירו, כדי למנוע ניגוד עניינים והכרה, ואנחנו אף פעם לא יכולים לדעת והרב לא יכול לדעת איפה נוגע ניגוד העניינים, ואתם כתבתם ניגוד עניינים.
אורי מקלב: אף פעם הוא לא יכול לדעת אם הרב הוא בן עירו, הוא לא יוכל לדעת מי זה, ולחילופין אנחנו מציעים שיוקמו חמישה מחוזות גדולים ושהם ייתנו מענה.
אורי מקלב: לא כפי שמופיע, שבכל עיר יוקם מערך גיור, אלא שבסופו של דבר יוקמו חמישה מחוזות, ששם יוכלו להיות בתי הדין לגיור.
<שאול פרבר: אף אחד לא יוכל להתגייר במחוז שלו?
אורי מקלב: אם זה במחוז, הוא יוכל, בגלל שאני אומר שגם אם יש לאותו רב עיר, אני מניח שיהיו שם עוד רבנים אחרים, וזה לא יהיה ניגוד עניינים.
אורי מקלב: אנחנו רוצים למנוע ניגוד עניינים של רב, ובהחלט יכול להיות שהוא פעם סידר קידושין, הוא היה בתוך המשפחה, הוא לימד בר מצווה בתוך המשפחה, או בחלק השני, שאותו מתגייר, אחיו היה או כלתו לעתיד היתה, יכול להיות שהוא קשור, ואז יכול להיות - - -
הלשכה המשפטית: לא הבנתי איך זה קשור לחילופין של חמישה מחוזות.
הלשכה המשפטית: ביקשת להוסיף סעיף של ניגוד עניינים - - -
אורי מקלב: אני אומר שאף פעם ראש מערך גיור או רב עיר, הוא לא יוכל לגייר במערך הגיור מישהו שהוא בן עירו.
הלשכה המשפטית: זה סעיף של ניגוד עניינים.
קארין אלהרר: רק עוד שלוש דקות.
אורי מקלב: אני גם רוצה לבטל, וזה לא סותר את האפשרות שמופיעה הלאה, שאין אזורי גיור, אלא כל המדינה פתוחה.
אורי מקלב: לא כל אחד צריך להיות בתוך העיר שלו.
אורי מקלב: הוא אומר שהוא לא יכול לגייר באותה עיר, ומצד אחד אתה אומר שכל אחד יכול רק לגייר את בני עירו.
הלשכה המשפטית: זאת אומרת, ההצעה שלך שרב עיר לא יוכל בצורה קטגורית לגייר אף אחד מבני עירו?
אורי מקלב: לא יוכל.
הלשכה המשפטית: לא סעיף ניגוד עניינים כללי, אלא סעיף - - -
אורי מקלב: בניגוד העניינים אני אומר עירו, אבל הוא יוכל בתוך מחוז.
אורי מקלב: אם זה בתוך מחוז ועושים חמישה מחוזות, זה יכול להיות אחרת.
אורי מקלב: סעיף 6 אמרתי שאני מבטל.
אורי מקלב: רב מקומי, דיברנו שזה צריך להיות עיר של 200,000 ושיש לו ניסיון של עשר שנים.
אורי מקלב: כמובן פסקה (3) בסעיף 8 אנחנו מבקשים לבטל.
הלשכה המשפטית: סעיף 8(א)(3)?
אורי מקלב: 8(א)(3).
אורי מקלב: בסעיף קטן (ב) רציתי להרחיק רב ראשי, אבל אני לא אעשה את זה.
אורי מקלב: רציתי להרחיק רב ראשי לשעבר.
אורי מקלב: האווירה קצת יותר קלילה פה.
קארין אלהרר: כן, זה בדיוק מה שקורה.
אורי מקלב: אלעזר הבין את ההסתייגות הזאת שביטלתי.
אורי מקלב: סעיף 9, מינוי דיין גיור – כמובן זה צריך להיות בהסכמת הרב הראשי, הרבנים הראשיים.
אורי מקלב: כמובן זה גם בסעיף 11.
אורי מקלב: זה הולך בכל הדברים האלה.
אורי מקלב: בעמוד 4, חברים במותב שקבע רב מקומי – לבטל את זה.
אורי מקלב: אני מבין שסעיף 12 בא להוסיף.
אורי מקלב: כאן הפסיקה אורית, אני חושב.
אורי מקלב: מכאן ואילך כבר לא יכולנו להמשיך, אז בסעיף קטן (ג), אני לא יודע אם זה נמצא בהסתייגות שלה, לא עברתי על זה, אבל אני מבין שזה בא להוסיף כאלה שאין להם כושר לדיינות.
אורי מקלב: להוסיף רבנים.
אורי מקלב: אנחנו מבקשים לבטל אותו.
אורי מקלב: אם הבנתי נכון את סעיף קטן (ג).
אורי מקלב: לפי סעיף 12 יכול להיבחר כדיין רק מי שדיין.
אורי מקלב: פסקה (1) ופסקה (2) מה אומרות?
אורי מקלב: כושר דיינות.
הלשכה המשפטית: אנחנו מדברים על חברי המותב הנוספים שרב העיר בוחר.
אורי מקלב: איפה נוספים חוץ מדיינים?
אורי מקלב: בסעיף קטן (ג).
אורי מקלב: איפה הוא מוסיף כאלה שעברו רק בחינות.
אורי מקלב: יש לו כושר לבחינות, הוא לא דיין ואין לא כשירות, איפה הוא יכול להיות בתוך המותב הזה?
הלשכה המשפטית: אם רב העיר בוחר אותו.
אורי מקלב: לפי איזה סעיף יש לו סמכות?
אורי מקלב: סעיף קטן (ג).
הלשכה המשפטית: סעיף 12(ב) קובע שהוא יכול לבחור אותם.
הלשכה המשפטית: סעיף 12(ג) רק מבהיר שהוא לא צריך לעבור ועדה לאיתור והמינוי שעוברים דיינים רגילים.
הלשכה המשפטית: זו ההבהרה.
אורי מקלב: אז יכול להיות גם מי שלא דיין.
אורי מקלב: אז הבנתי נכון.
אורי מקלב: סעיף קטן (ג) מכניס - - -
הלשכה המשפטית: אתה רוצה למחוק אותו?
אורי מקלב: צריך למחוק אותו כמובן.
אורי מקלב: בסעיף גם אמרנו שדיין גיור לא יכול לגייר בן אותו עיר.
אורי מקלב: כאן נכנסים הדברים שאמרתי באופן כללי.
אורי מקלב: וכמובן בסעיף 13 אנחנו רוצים ביטול, אנחנו רוצים ללכת רק לפי מחוזות, להקים חמישה מחוזות.
הלשכה המשפטית: אשמח אם תגיד לי אחרי זה איזה מחוזות, שאני אוכל לכתוב.
אורי מקלב: בסמכות השר ביחד עם הרבנים הראשיים להקים חמישה מחוזות.
אורי מקלב: סעיף 18, כמובן שהסעיף הזה הוא אנמי.
אורי מקלב: אנחנו מדברים על הכרה רק אם זה נעשה בארץ וכמובן לא לפי כל הוראת דין ודברים מינימליים - - -
הלשכה המשפטית: סעיף 18, אתה רוצה למחוק?
אורי מקלב: רק אם זה היה בארץ.
אורי מקלב: יוכר, אבל בהסתייגות, שרק אם זה נעשה בארץ.
אורי מקלב: מובן?
אורי מקלב: הרב גפני, עמדתי בלוח-הזמנים.
אלי בן-דהן: מה הערת לגבי סעיף 18?
אורי מקלב: זו גם הסתייגות שלכם.
אורי מקלב: מכיוון שלא אמרתם אותה, אני אמרתי.
אלי בן-דהן: זה יוני יגיד.
דוד רותם: יוני, יש לך שבע דקות.
אורי מקלב: אדוני היושב-ראש, עמדתי בלוח-הזמנים.
אורי מקלב: גפני רוצה.
דוד רותם: ב-01:35 אני נועל את הישיבה.
דוד רותם: עד אז יש לך - - -
יוני שטבון: יש לי עשר דקות להסביר את ההסתייגויות.
אברהם מיכאלי: הרב גפני, הוא לא דיבר.
דוד רותם: גפני גם ידבר.
<משה לאופר: גם אני רוצה הערה.
דוד רותם: הערה.
דוד רותם: יוני, בבקשה.
יוני שטבון: לגבי סעיף 13(ב), כל מה שקשור להרכב, אנחנו רוצים להוסיף שבסוף הביקורת תהיה על-ידי הרבנות הראשית או מי שהוסמך על ידה.
יוני שטבון: זה לגבי סעיף 13(ב).
יוני שטבון: 13(ג) מדבר על תעודת ההמרה עצמה.
יוני שטבון: הרב אלי, אני מבקש שתקשיב כדי שאני אדייק בדברים, מכיוון שאני לא בקיא.
אלי בן-דהן: מאה אחוז.
אלעזר שטרן: הרב אלי, תסביר לו מה להגיד...
אלי בן-דהן: לא נותנים לי לדבר.
אלעזר שטרן: קודם הסברת לו בשקט.
יעקב אשר: תעשה לי טובה, תשאל את החברים שלך שהם יסבירו לך קודם.
אלי בן-דהן: כמה אנשים מבינים פה מה שכתוב?
אלי בן-דהן: אני לא צריך להגיד לך, אלעזר.
אלי בן-דהן: באמת.
אלעזר שטרן: שנינו מבינים?
אלי בן-דהן: אתה יודע שמה שלמדתי פה ביזע ובדם זה לא הולך ברגל.
יוני שטבון: אדוני היושב-ראש, הצעת החוק הממשלתית היתה מרגיעה פה את כל הרוחות.
יוני שטבון: הכול היה נרגע פה.
דוד רותם: יוני, אתה רוצה להגיש את ההסתייגויות שלך, בבקשה.
יוני שטבון: להגיש את ההסתייגויות ולצרף דברי הסדר.
דוד רותם: את ההרצאות כבר שמענו מספיק.
יוני שטבון: הבנתי שהוצאת את חברת הכנסת אורית סטרוק.
יוני שטבון: לגבי סעיף 13(ג), לגבי תעודת ההמרה, אנחנו רוצים להוסיף שתעודת ההמרה תהיה חתומה על-ידי ראש מערך הגיור עצמו.
יוני שטבון: לגבי סעיף 15(א), אנחנו רוצים להוסיף את הנוסח "החלטת בית הדין לגיור ניתנת לערעור על-ידי המתגייר בתוך 45 יום מיום שהומצאה למבקש.
יוני שטבון: המשמעות היא שכל אחד יכול - - -
אלי בן-דהן: "על-ידי מתגייר" זה הנוסח הקיים היום.
אלי בן-דהן: אנחנו רוצים שלא רק המתגייר יוכל.
יוני שטבון: כל אחד יכול לערער על ההחלטה.
<שאול פרבר: אתה רוצה לבטל גיור.
<שאול פרבר: פשוט תגיד את זה.
יוני שטבון: לבטל גיור?
<שאול פרבר: אם בית הדין יכול לערער, שכל אחד יערער על גיור.
<שאול פרבר: אז אתה רוצה לבטל גיור.
יעקב אשר: לבטל אי-גיור.
אלי בן-דהן: מה האיומים?
דוד רותם: סליחה, אני מצטער.
<שאול פרבר: זה בדיוק מה שאני רוצה ביחס לגיור.
יוני שטבון: לגבי 15(ב), הנוסח שאנחנו מובילים, "ערעור כאמור בסעיף קטן (ה), יידון בפני הרכב בית הדין הרבני הגדול שיקבע הרב הראשי", שזה בשינוי למה שכתוב ב-15(ב), שימנה ראש מערך הגיור.
יוני שטבון: להחזיר את המנדט בהקשר הזה לרבנות הראשית ולרב הראשי.
יוני שטבון: ההסתייגות הבאה.
יוני שטבון: סעיף 18, שזה אולי אחד הסעיפים היותר רגישים פה בחוק.
יוני שטבון: סעיף 18 בנוסח המוצע כאן, של חבר הכנסת אלעזר שטרן, למעשה אנחנו מאפשרים גם לגיור רפורמי להיות רלוונטי וקיים.
יוני שטבון: זה דבר שהוא לא רלוונטי לא בעם ישראל, לא בעם היהודי.
יוני שטבון: אנחנו מבינים שמה ששמר - - -
<יזהר הס: לא רלוונטי בעם ישראל?
יוני שטבון: מה ששמר על העם היהודי לאורך השנים זו היכולת להתחתן אחד עם השני, להתגייר כמסורת ישראל אלפי שנים.
יוני שטבון: להכניס בסעיף 18 את היכולת לאפשר גם גיורים של רפורמים, זה דבר שלא ייעשה.
יוני שטבון: אנחנו מציעים לחדד את סעיף 18 בנוסח הבא: 18(א), יהיה סעיף שיסביר את הכותרת של 18, "בגיור בישראל יעסוק בית הדין לגיור בלבד, וגיורו בלבד יוכר לעניין כל דין; (ב) אין בחוק זה כדי לפגוע בהליכי רישום שאישורו עובר לחקיקתו לפי חוק מרשם האוכלוסין, תשכ"ה-1965".
יוני שטבון: שוב פעם הנקודה המרכזית בצורה הכי פשוטה, שיש בית דין לפי מסורת ישראל, הוא בית הדין המוסמך מדורי דורות ואותו אנחנו רוצים לשמר.
יוני שטבון: זה נושא בל יעבור.
אלי בן-דהן: זה תואם את החלטות הממשלה, שלא יהיו טענות.
אלי בן-דהן: זה בדיוק החלטות הממשלה.
דוד רותם: יוני, קדימה.
דוד רותם: תגמור.
יוני שטבון: לגבי סעיף 19, כיוון שזה סעיף יותר טכנוקרטי – נכון, הרב אלי?
יוני שטבון: – סעיף 19(א), להוסיף את המילים "השר הממונה על ביצועו של פרק זה והוא רשאי להתקין תקנות בכל עניין הנוגע לביצועו, באישור ועדת החוקה, חוק ומשפט של הכנסת, ובכלל זה לקבוע אגרות".
יוני שטבון: זה לעגן את תפקידו של השר הממונה, בהקשר הזה שר הדתות.
יוני שטבון: לגבי 19(ב) שעוסק בכללי האתיקה וכל מה שקשור להתנהלות של בתי הדין, שוב פעם אנחנו רוצים שמי שיקבע את סדרי הדין בנושא הזה לגיור, הוא רשאי לקבוע את כללי האתיקה.
יוני שטבון: מדובר שזה יהיה הרב הראשי.
יוני שטבון: בגלל זה אנחנו דורשים ב-19(ב), "הרב הראשי יקבע את סדרי הדין בבתי הדין לגיור, והוא רשאי לקבוע כללי אתיקה לדייני הגיור".
יוני שטבון: סעיף אחרון.
יוני שטבון: בסעיף 4, הסתייגות נוספת.
יוני שטבון: בסעיף 4(2) – זה סעיף שאני מבין שחבר הכנסת אלעזר שטרן לא אמור להתנגד לו – לעגן את החלטת הממשלה, שגם בתי הדין יהיו רלוונטיים בחוק הנוכחי.
יוני שטבון: הנוסח שאנחנו מציעים, "יראו את בתי הדין המיוחדים לגיור ודייני הגיור שכיהנו לפני תחילתו של חוק זה מכוח החלטת ממשלה" וכו' וכו'.
יוני שטבון: זאת אומרת, להוסיף שגם בתי הדין - - -
הלשכה המשפטית: זאת אומרת, אותו דבר שכתוב היום בנוסח.
יוני שטבון: הרב אלי, התייחסותך לסעיף 4(2).
אלי בן-דהן: סעיף 4(1) ו-(2) עסק במערך הגיור ובדיינים.
אלי בן-דהן: בבתי הדין אין התייחסות, אנחנו רוצים להוסיף גם את בתי הדין.
הלשכה המשפטית: כי המונח "מערך הגיור" - - -
אלי בן-דהן: בבתי הדין זה לא קיים.
אלי בן-דהן: כדי שלא יהיו טענות, אנחנו מדגישים גם את בתי הדין.
משה גפני: תודה רבה, אדוני היושב-ראש, אני - - -
דוד רותם: יש לך בדיוק שבע דקות.
משה גפני: שבע דקות.
משה גפני: מה אני אספיק בשבע דקות?
משה גפני: אבל בסדר.
דוד רותם: מה שתספיק, זה מה שתספיק.
משה גפני: אני לא רב אתך, גמרנו.
משה גפני: סיכמנו לפני שלוש דקות שלא רבים.
דוד רותם: אני צריך לעלות ב-13:45 לוועדת הכנסת.
משה גפני: סעיף 6, מערך הגיור, אני מבקש לבטל.
משה גפני: אני מבקש שיהיה כתוב שנשיא בית הדין הרבני הגדול יקבע את הדיינים על-פי קריטריונים שייקבעו על-ידי נשיא בית הדין הרבני הגדול, עם מועצת הרבנות הראשית.
משה גפני: יהיו קריטריונים שדיין יוכל להיות דיין בגיור.
משה גפני: נראה לי ממש מצחיק – כל הזמן יהיה כתוב "מינהלי", אבל כתוב שהם אחראים על שירותי מילה וטבילה ורישום נישואים, על תהליך הגיור בצבא.
משה גפני: אנחנו מדברים על ערכאה שיפוטית לכל דבר ועניין.
משה גפני: וכל הנושא הזה של המטרה, מה שחבר הכנסת אלעזר שטרן אמר קודם, שצריך להגביר את הגרים, אין דבר כזה ביהדות.
משה גפני: מה זה להגביר את הגרים?
משה גפני: מי שרוצה להתגייר, יכול להתגייר ולהסדיר את הדבר הזה כפי שצריך, שיהיה מאור פנים לרבנים ולדיינים, אפשר לכתוב אפילו בחוק, אבל מה זאת אומרת להגביר את הגיור?
משה גפני: אנחנו מיסיונרים?
משה גפני: אנחנו הולכים לבקש מגויים שהם יהיו - - -
אורית סטרוק: אתה רוצה לכתוב בחוק שיהיה להם מאור פנים?
משה גפני: אפשר לכתוב שיהיה להם מאור פנים.
אברהם מיכאלי: שיחייכו.
משה גפני: תכתוב, אדוני היועץ המשפטי - - -
אברהם מיכאלי: חובה לחייך.
אורית סטרוק: תכניס את זה עכשיו בתור ההסתייגות.
משה גפני: הסתייגות.
משה גפני: אני הולך להגיד הסתייגות חדשה.
משה גפני: חשבתי על זה, אבל התביישתי.
אורית סטרוק: אל תתבייש.
יוני שטבון: מאור פנים של מלאך.
משה גפני: הסתייגות נוספת, הדיין צריך - - -
הלשכה המשפטית: חבר הכנסת גפני, רק שאני אבין, גם אתה רוצה לבטל את סעיף 6?
הלשכה המשפטית: זאת אומרת, שלא יהיה מערך גיור.
משה גפני: במקום זה שיהיה כתוב "נשיא בית הדין הרבני הגדול, הוא יקבע את הדיינים על-פי קריטריונים שייקבעו, באישור מועצת הרבנות הראשית".
משה גפני: הסתייגות נוספת היא שהדיין, כשבא אליו מישהו להתגייר, צריך שיהיה לו מאור פנים, שהוא יקבל את הבא להתגייר בסבר פנים יפות.
דוד רותם: אתה מתכוון שלא יהיו דיינים חרדים...
משה גפני: לצערי הרב יש הרבה חרדים שמחייכים כל הזמן.
משה גפני: יש כאלה שהם בישראל ביתנו, והם לא מחייכים.
משה גפני: אני מבקש לשנות את השם "המרת עדה, פרק א'".
משה גפני: על המרת עדה אני מבקש שיהיה כתוב, "בתוך העם היהודי".
משה גפני: מישהו נמצא בעדה אחת בעם היהודי, ועל-פי חוק זה - - -
הלשכה המשפטית: זו בעיה.
הלשכה המשפטית: החוק הנוכחי, כל ארבעת הסעיפים שלו, כשאנחנו כותבים את הכותרת "פרק א'", מתעסקים בכל סוגי המרת הדת, לא רק ליהדות.
משה גפני: המרת עדה.
הלשכה המשפטית: המרת עדה.
הלשכה המשפטית: סליחה.
משה גפני: בסדר, אז יש לי הסתייגות שכל מי שמתגייר לפי הצעת חוק זאת, זה יכול לחול רק על יהודי.
משה גפני: זאת אומרת, אם יהודי רוצה להתגייר, ובמקום הונגרי להיות פולני, אז הוא יכול, אבל על-פי הצעת החוק הזאת גוי לא יכול להתגייר, בגלל שהוא לא נהיה יהודי.
יעקב אשר: יש דבר כזה.
משה גפני: אני רוצה להסביר לך, זה לא כל-כך משפטי - - -
הלשכה המשפטית: לא הבנתי באמת.
הלשכה המשפטית: אני צריך להבין מה אני צריך לכתוב.
יעקב אשר: אתה יודע מה זה להוציא הערת פנים מפולני להונגרי?
משה גפני: הצעת החוק הזאת של אלעזר שטרן לא יכולה להפוך גוי ליהודי.
משה גפני: לא יכולה.
משה גפני: אין אפשרות בהלכה, מכיוון שהוא נותן את זה לכל אחד שהוא יכול לגייר, הוא לא יודע מהחיים שלו.
משה גפני: איזה רב עיר באיזה מקום, ייקח שניים כאלה, הרי זאת הכוונה, אחרת אפשר לגייר היום, יש - - -
אלעזר שטרן: הרב הראשי מבין?
משה גפני: הרב הראשי לא חשוב, עכשיו אני מדבר אתך.
משה גפני: בחוק בסופו של דבר, אם הולכים על-פי החוק הזה, כל אחד מאתנו ישאל: מישהו התגייר על-פי החוק של אלעזר שטרן - - -
הלשכה המשפטית: הרב גפני, אני פשוט מנסה להבין מה אתה רוצה שאני אכתוב כהסתייגות.
משה גפני: אני מסביר לך.
משה גפני: אנחנו נשאל האם הוא התגייר על-פי החוק של אלעזר שטרן, ואז הוא נשאר גוי, הוא לא יהודי.
משה גפני: לכן אני מציע לא לבייש את חבר הכנסת אלעזר שטרן, שהחוק שלו יהיה תקף, אבל יהיה תקף רק בתוך העם היהודי.
משה גפני: למשל אם מישהו רוצה להתגייר, במקום להיות הונגרי, להיות פולני, הוא יכול.
משה גפני: אתה הבנת את ההסתייגות?
משה גפני: זה חל בתוך העם היהודי לא מחוץ לעם היהודי.
הלשכה המשפטית: אין לזה משמעות בתוך פקודת העדה הדתית (המרה).
משה גפני: מחוץ לעם היהודי לא חל החוק הזה.
משה גפני: זאת אומרת, לא יכול מי שאיננו יהודי - - -
דוד רותם: גפני, יש לך בדיוק שתי דקות כדי לגמור.
הלשכה המשפטית: אין משמעות לאמירה הזאת.
משה גפני: זאת אמירה מאוד חשובה.
דוד רותם: כן, מאוד חשובה.
משה גפני: תאר לעצמך - - -
דוד רותם: יש לך שתי דקות לגמור הכול.
משה גפני: לא, אבל אני צריך להסביר.
דוד רותם: אתה כבר לא צריך להסביר כלום.
משה גפני: בסדר, אני אסביר לך אחר-כך.
משה גפני: זאת ההסתייגות הכי רצינית שיש היום.
משה מזרחי: - - - אם תגיד לו שמזרחי יכול להפוך לאשכנזי.
משה גפני: שכחתי, מזרחי יכול להפוך לאשכנזי.
משה גפני: תרשום.
משה גפני: לא, אל תרשום.
אלעזר שטרן: "המזרחי".
אלעזר שטרן: הוא אמר: המזרחי...
יעקב אשר: אדוני היושב-ראש, זה דבר רציני.
דוד רותם: איך יכול להיות משהו רציני של גפני?
משה גפני: אני מבקש להוסיף הסתייגות.
משה גפני: "כל מינוי של דיין וכל גיור צריך לעבור אישור של נשיא בית הדין הרבני הגדול או מי שהוסמך לכך על ידו.
משה גפני: " מה סוכם לגבי משמעת?
משה גפני: חוק שירות המדינה יחול על חברי בית הדין לגיור – מה סוכם עם העניין הזה?
משה גפני: הרי יש כאלה שאינם קשורים למשמעת של עובדי מדינה.
הלשכה המשפטית: מי שהוא עובד מדינה באיזו צורה, חלה עליו בכל מקרה - - -
משה גפני: ומי שאיננו עובד מדינה?
הלשכה המשפטית: הצעת החוק מבחינה - - -
משה גפני: רגע, רגע, זה מאוד חשוב לי.
אלעזר שטרן: הוא יענה לך.
אלעזר שטרן: זה נדון, רק לא היית פה.
משה גפני: אלעזר, הייתי פה.
משה גפני: תאמין לי, הייתי פה.
אלעזר שטרן: לא כשזה נדון.
משה גפני: רוחי היתה פה.
אורית סטרוק: מי שהיה פה, אז מה?
אלעזר שטרן: משרד המשפטים נתן תשובה וקיבלנו את זה.
משה גפני: אם למשל רב באיזה עיר או מושב הוא לקח את החלבן במושב בתור דיין בבית הדין לגיור.
משה גפני: חלה עליו משמעת?
משה גפני: הוא מתעסק עם הפרות.
הלשכה המשפטית: ברגע שהוא יושב כחלק מההרכב, וההרכב הזה - - -
משה גפני: החלבן.